open-index/open-wikipedia-markdown huggingface dataset:
Giv'atayim

**Giv'atayim** (hebraisk skrift גִּבְעָתַיִם, tyder «To høgder») er ein by i Israel aust for Tel Aviv. Han er ein del av storbyområdet kalla Gush Dan. Givatayim vart grunnlagd i 1922 av pionerar under den andre Aliyah. Han hadde eit folketal på 54&nbsp;700 innbyggjarar i 2011.

Namnet på byen kjem frå dei to høgdene han vart grunlagd på, Borochovhøgda og Kozlovskyhøgda. Kozlovsky er den høgaste åsen i Gush Dan-området med ei høgd på 85 meter over havet. Byen vart utvida i 1930-åra og dekkjer no i røynda 4 høgder.

## Historie

Arkeologiske ruinar syner at det har budd folk i området som i dag er Giv'atayim attende til koparsteinalderen. Den moderne byen vart grunnlagd den 2. april 1922 av ei gruppe på 22 pionerar leia av David Schneiderman. Gruppa kjøpte 300 mål land i utkanten av Tel Aviv som vart bydelen Borochov, det første arbeidarstrøket i landet. Han vart kalla opp etter Dov Ber Borochov, grunnleggjaren av arbeidarpartiet Poalei Zion. Seinare kom 70 nye familiar til gruppa, og fekk mindre tomter. Landområdet vart kjøpt med private midlar, men vart frivillig overført til Jewish National Fund, som organiserte jødisk busetjing på den tida, i tråd med sosialisttrua til pionerane.

Giv'atayim hadde òg den første daglegvarehandelen i landet, som vart drive som eit samvirkelag (*Tzarkhaniya*). Denne var i drift fram til 1980-åra.

### Venskapsbyar
Giv&#39;atayim er venskapsby med:
* Sfântu Gheorghe i Romania
* Oradea i Romania
* Arad i Romania
* Chattanooga i Tennessee
* Harbin i Kina
* Vác i Ungarn
* Esslingen am Neckar i Tyskland

## Kjelder

**Denne artikkelen bygger på «[[:en:Giv&#39;atayim|Giv&#39;atayim]]» frå ,  den 5. september 2015.* 
*** oppgav desse kjeldene:*


## Bakgrunnsstoff
*Offisiell nettstad
Kiryat Ono

**Kiryat Ono** (hebraisk skrift קִרְיַת אוֹנוֹ) er ein by i Tel Aviv distrikt i Israel. Han ligg 11&nbsp;km aust for Tel Aviv. Den moderne Kiryat Ono må ikkje forvekslast med den bibelske Ono. Den bibelske byen Ono (Første Krønikebok 8:12; Nehemja 6:2) har av fleire forskarar blitt identifisert som den arabiske landsbyen Kafr Ana, der Or Yehuda no ligg. Mot slutten av 2007 hadde han eit folketal på 31&nbsp;000.

## Historie
Ein busetnad kalla Kfar Ono vart grunnlagd i 1939. I 1950-åra vart det oppretta ein ma'abara (transittleir for nye immigrantar) i nærleiken. I 1954 vart busetnaden slått saman med andre nærliggande busetnader for å danne Kiryat Ono. Han fekk bystatus i 1992.
Han byrja å vekse under det britiske styret av området, truleg fordi han låg nær militærområdet som i dag vert kalla Tel Hashomer British Base. Eit einsamt tre står på ei høgd over basen. Dette treet er blitt nytta som eit andeleg og kulturelt ikon for byen. Området kring treet var eigd som jordbruksland og driven av Aryeh Konikov. Då treet vart planta, verka det unikt for plasseringa si og Konikov stelte med det og vedlikeheldt landområdet kring det i mange år. 

### Venskapsbyar
Kiryat Ono er venskapsby med: 
* Drachten i Nederland
* Dormagen i Tyskland
* Offenbach kreis i Tyskland

## Kjelder

**Denne artikkelen bygger på «[[:en:Kiryat Ono|Kiryat Ono]]» frå ,  den 5. september 2015.* 
*** oppgav desse kjeldene:*


## Bakgrunnsstoff
*Offisiell nettstad
Paramillotapakulo

**Paramillotapakulo** (*Scytalopus canus*) er ein fugl i tapakulofamilien. Han er endemisk for Colombia med utbreiing i to små åtskilde område i nordvestlege fjellkjeda av Andes, Cordillera Occidental. 

## Skildring
Paramillotapakuloar liknar andre *[[Scytalopus]]*-tapakuloar, samla sett einsfarga mørk grå fjørdrakt, manglar det brune området på lågare flankar og undergump slik som mange andre i slekta inkludert den nærskylde paramotapakulo. Han har ei kroppslengd på 10,5 centimeter og veg ca. 13 til 16 gram.

Paramillotapakulo er endemisk for fuktige høglandskratt i Cordillera Occidental i Colombia. I dag er han berre kjent frå Páramo de Paramillo og Páramo de Frontino. Utbreiinga er avgrensa til ei smal stripe vegetasjon ved tregrensa, mellom beltet av fjellskog og páramo-grassletter høgre opp. Denne stripa av kratt, småtre og polylepisskog er ofte berre hundre meter brei. Høgda over havet kan vere 3050–4000 moh.

Populasjonen er estimert til å ligge mellom 375 og 1500 individ og er trudd å vere minkande. Når han i tillegg er kjent frå berre eit mindre ubreiingsområde, har han IUCN-status som sterkt truga. Medan han lokalt er vanleg, er det estimerte arealet av eigna habitat innanfor det kjente utbreiingsområdet av paramillotapakulo berre 3&nbsp;km² totalt. Og av det er berre 0,1&nbsp;km² effektivt verna. Páramo de Paramillo er ein nasjonalpark, men mykje dårleg verna.

### Taksonomi
Dette taksonet har tradisjonelt omfatta den meir utbreidde *S. opacus* som ein underart, og då under fellesnamnet paramotapakulo, eit namn som i dag utelukkande blir brukt for *S. opacus*. Dei to har ulike læte, noko som førte til at dei vart delt inn i separate artar i 2010.

## Om tapakuloar generelt
Tapakuloar lever i tett vegetasjon på eller nær bakkenivå og finst hovudsakleg i fjellområda i utbreiingsområdet sitt. Dei kan vere særs krevjande å observere ettersom dei spring i underskogen på ein musaktig måte. Artane er terrestriske, har korte venger og fuglane har derfor dårlege flygeevner. Dei har kraftige bein, godt egna til livet på grassletter og i underskog. Stjerten er oppreist. Dei vert enklast oppdaga og identifisert med hjelp av kjenneteikn i songen.

## Kjelder

**Denne artikkelen bygger på «[[:en:Paramillo Tapaculo|Paramillo Tapaculo]]» frå ,  den 5. september 2015.*  
* Krabbe, N.K. & Schulenberg, T.S. (2003). *[http://www.hbw.com/node/56970 Paramillo Tapaculo (Scytalopus canus)]* In: del Hoyo, J., Elliott, A., Sargatal, J., Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Henta den 5. september 2015 
*BirdLife International (2015) Species factsheet: *[http://www.birdlife.org/datazone/species/factsheet/22736477 Scytalopus canus] *. Henta frå http://www.birdlife.org den 5. september 2015
* 

;Referansar

## Bakgrunnsstoff
* Bilete av paramillotapakuloar, ProAves, Colombia/Flickr.com
Matorraltapakulo

**Matorraltapakulo** (*Scytalopus griseicollis*) er ein fugl i tapakulofamilien. Han er endemisk for Colombia med utbreiing i den austlege Andes-fjellkjeda den sentrale delen av landet. 

## Skildring
Dette er ein nokså liten tapakulo som varierer mellom ca. 10 og 11,5 centimeter i kroppslengd, med kroppsvekt på ca. 16 til 19 gram. Matorraltapakuloar skil seg lite frå andre artar i slekta *[[Scytalopus]]*.
Kroppsforma er typisk for familen; rund kropp med kraftige bein langt bak på kroppen og ein spinkel oppeikande stjert. Fjørdrakta til vaksne fuglar er grå på oversida, undersida er lysare grå, vengene gråbrune og halen heilt brun. Bakkroppen er orangefarga og utan striper. Det finst to variantar av matorraltapakulo, ei mørk form er litt større enn andre fuglar. 

Leveområdet ligg innanfor Cundinamarca-departementet nær Bogota og i nord, i departementa Santander og Boyacá. Matorraltapakuloar lever typisk i fuktig til halvtørr krattskog og i páramo, frå 2000 til 3900 moh.

Populasjonen er ikkje estimert og er trudd å vere stabil. Arten er klassifisert som livskraftig.

### Taksonomi
Som fleire andre takson i *[[Scytalopus]]*, er *Scytalopus griseicollis* i endring. Den mørke forma som tidlegare var anerkjent som underarten *S. g. infasciatus*, er etter Clementslista 2015 ein del av nominatforma, samstundes som ein annan underart vart definert. Per 2025 finst det tre underartar.

## Om tapakuloar generelt
Tapakuloar lever i tett vegetasjon på eller nær bakkenivå og finst hovudsakleg i fjellområda i utbreiingsområdet sitt. Dei kan vere særs krevjande å observere ettersom dei spring i underskogen på ein musaktig måte. Artane er terrestriske, har korte venger og fuglane har derfor dårlege flygeevner. Dei har kraftige bein, godt egna til livet på grassletter og i underskog. Stjerten er oppreist. Dei vert enklast oppdaga og identifisert med hjelp av kjenneteikn i songen.

## Kjelder

*

;Referansar

;Notar


## Bakgrunnsstoff
*Bilete av matorraltapakulo, frå flickr.com
Herzliya

**Herzliya** (hebraisk skrift הֶרְצֵלִיָּה) er ein by på sentralkysten i Israel, nord i Tel Aviv distrikt. Han har 87&nbsp;000 innbyggjarar. Byen er kalla opp etter Theodor Herzl, grunnleggjaren av moderne sionisme, og dekkjer eit område på 21,6 km². I vest ligg bydelen Herzliya Pituah, eit av dei mest velståande distrikta i Israel og heim til ambassadørar, utanlandske diplomatar og forretningsfolk. 

## Historie
Herzliya vart grunnlagd i 1924 som ein delvis fellesgard (moshava) med ein blanda folkesetnad av nye immigrantar og folk som hadde vore fastbuande i området. Etter Israel vart oppretta i 1948, slo store mengder immigrantar seg ned her. I 1960 hadde folketalet nådd 25&nbsp;000 og Herzliya fekk bystatus.

## Demografi
I følgje Israelsk statistisk sentralbyrå er innbyggjarane i Herzliya av dei mest velståande i Israel. 

## Idrett
Byen har to fotballag, Maccabi Herzliya og Hapoel Herzliya. Begge held til på Herzliya kommunale stadion som har ein kapasitet på 7&nbsp;100 tilskodarar. Bnei HaSharon basketballlag spelar kampar i Herzliya og Ra'anana (klubben vart danna då laga i Herzliya og Ra'anana vart slått saman). 

## Herzliya Pituah

Nokre av dei dyraste heimane og finaste strendene i Israel ligg i Herzliya Pituah, eit nabolag på vestsida av Herzliya. Herzliya Pituach er eit ynda område for høgteknologiselskap, og båthamna, dei mange restaurantane og uteplassane gjer at Herzliya har eit yrande natteliv.

## Midtaustenkonflikten
Den 11. juni 2002 vart Hadar Hershkowitz (14) drepen i ei restaurantbombing i Herzliya. Den 30. mai 2006 vart ein innbyggjar i Herzliya, Re'ut Feldman (20), drepen i Kedumim-bombinga.

## Venskapsbyar
*Alicante i Spania
*Banská Bystrica i Slovakia *(sidan 1995)*
*Beverly Hills i California i USA 
*Bursa i Tyrkia
*Columbus i Ohio i USA
*Dnipropetrovsk i Ukraina
*San Bernardino i California i USA
*Funchal i Portugal
*Hollywood i Florida i USA
*Leipzig i Tyskland
*Marl i Tyskland
*San Isidro i Argentina
*Toulon i Frankrike
*Yangzhou i Folkerepublikken Kina

## Kjelder

**Denne artikkelen bygger på «[[:en:Herzliya|Herzliya]]» frå ,  den 5. september 2015.* 
*** oppgav desse kjeldene:*


## Bakgrunnsstoff
*
Panhaggerty

**Panhaggerty** (også kalla *pan haggerty, panackelty, panacalty, panaculty, panackas, panack* eller *pan hag*) er ein potetrett frå Nordaust-England. Retten består av skiva potet og lauk steikt i ei panne eller omnsform. I tillegg kan ein ha riven ost eller corned beef, kjøtdeig eller kjøtrestar, krydder, kraft og andre grønsaker i retten, som finst i mange ulike variantar. Pang haggerty kan vera hovudrett eller tilbehøyr i eit måltid. Retten blir typisk servert i karet han blei laga i.

Versjonen frå området rundt Wear (som Sunderland) blir typisk bakt i ei form med kjøtbitar, lauk, kraft og krydder med potetene som eit lok oppå. I området rundt Tees (som Middlesbrough) var det vanlegare å laga retten i ei panne utan kjøt, som eventuelt kunne serverast ved sida av. 

Retten kan førast tilbake til irske innvandrarar til området. Han blei særleg laga i gruve- og hamnearbeidarfamiliar. Retten kunne kokast sakte i løpet av dagen og brunast ved eldstaden. Ein kunne også laga han i ei stor panne med meir væske og eta han som ein lapskaus eller suppe.

## Kjelder

## Bakgrunnsstoff
* Diskusjon om panackelty-variantar ved theanswerbank.co.uk
* Panhaggerty ved Foods of England (med oppskrift)
Holon

**Holon** (hebraisk skrift חוֹלוֹן) er ein by på den sentrale kyststripa sør for Tel Aviv i Israel. Holon høyrer til storbyområdet Gush Dan. I 2011 hadde han 182&nbsp;575 innbyggjarar. Holon omfattar eit av dei viktigaste industriområda i Israel, kjend som *Business and Industrial Zone Holon*. Sidan 1990-talet har dei lokale styresmaktene også lagt vekt på å utvikla byen kulturelt.

## Namn
Namnet på byen kjem frå det hebraiske ordet *holon*, som tyder 'lite sand'. Namnet Holon finst òg i Bibelen: «Holon og Debir med beitemarker» (Josvas bok, 21:15).

## Historie

Holon vart grunnlagd på sanddyner seks kilometer frå Tel Aviv i 1935. Łódzia tekstilfabrikk vart grunnlagd der av jødiske immigrantar frå Łódź i Polen, i lag med mange andre industriføretak. Tidleg i den arabisk-israelske krigen i 1948 låg Holon ved frontlinja, og det var stadige skotutvekslingar ved grensa til landsbyen Tel A-Rish i nordvest - ein forstad til den arabiske Jaffa. Det var òg samanstøytar i retninga av byen Yazur i aust. Eit åtak på den Holon-baserte Haganah-militsen i Tel A-Rish vart driven attende med store tap. Etter at Israel vart oppretta, vart Holon utvida og tok til seg Tel A-Rish og appelsinlundane i Yazur.

I februar 2001 vart åtte israelarar drepne og 25 skadde i eit palestinsk åtak på ein busstopp i Holon.

Biletet av Holon som ein soveby for arbeidarklassen har endra seg gjennom åra. Byen har no vorte ein barnevennleg by med familieattraksjonar som Yamit vasspark, Det israelske barnemuseet og Israelsk museum for karikaturar og teikneseriar.   

## Idrett
* Hapoel Holon (basketball) – i øvste divisjon, nasjonal meister i 2008 og cupmeister i 2009. 
* Hapoel Tzafririm Holon F.C. (fotball) – Liga Alef [3. nivå]
* Maccabi Kiryat-Sharett Holon (handball) – Liga Leumit [1. nivå]
* Hapoel Holon chess (sjakk) – Liga Leumit [1. nivå]

## Venskapsbyar
Holon er venskapsby med:

## Kjelder

**Denne artikkelen bygger på «[[:en:Holon|Holon]]» frå ,  den 5. september 2015.* 
*** oppgav desse kjeldene:*

## Bakgrunnsstoff
*Offisiell nettstad (engelsk)
*Friends of Holon Foundation (engelsk) 
*Design Museum Holon (engelsk)
Or Yehuda

**Or Yehuda** (hebraisk skrift אוֹר יְהוּדָה) er ein by i Tel Aviv distrikt i Israel. I følgje Israelsk statistisk sentralbyrå (CBS) hadde byen 35&nbsp;262 innbyggjarar mot slutten av 2012.

## Historie
Or Yehuda ligg på staden til den bibelske byen Kefar Ono. Den moderne byen vart grunnlagd i 1950 på landområdet til dei fråflytta arabiske landsbyane Saqiya og Kfar 'Ana. Jødar frå Irak og Nord-Afrika slo seg ned der. I 1988 fekk Or Yehuda bystatus. I april 2001 sprengde sjølvmordsbombarar frå Hamas ein bil i Or Yehuda og skadde åtte personar.

I 2008 vart Ef'al regionale kommune, inkludert Ramat Pinkas (hebraisk skrift רָמַת פִּנְקָס) slått saman med Or Yehuda.

## Galleri

Fil:Location_oryehuda.png|Plasseringa til Or Yehuda i Tel Aviv distrikt
Fil:Memorial to Iraqis in Or Yehuda.jpg|Minnesmerke for irakarar i Or Yehuda
Fil:PikiWiki Israel 9028 square in or yehuda.jpg|Rundkøyring i Or Yehuda


## Venskapsbyar
Or Yehuda er venskapsby med: 

*  **[[Charlottenburg-Wilmersdorf]]**, Berlin, Tyskland

## Kjelder

**Denne artikkelen bygger på «[[:en:Or Yehuda|Or Yehuda]]» frå ,  den 5. september 2015.*  
 

## Bakgrunnsstoff
*
Ramat Gan

**Ramat Gan** (hebraisk: רָמַת גַּן eller רָמַת־גַּן) er ein by i Tel Aviv distrikt i Israel, like aust for Tel Aviv. Her ligg ein av dei store diamantbørsane i verda, mange høgteknologiske føretak og den høgaste bygningen i Israel, Moshe Aviv-tårnet.

Ramat Gan vart grunnlagd i 1921 som ein moshava, eit gardsbruk drive av felleskapet. Mot slutten av 2009 var folketalet 145&nbsp;000. 

## Historie

Ramat Gan vart grunnlagd av *Ir Ganim*-samskipnaden i 1921 som ein drabantby for Tel Aviv. Dei første tomtane vart kjøpt mellom 1914–1918. Busetnaden var først ein moshava, ein sionistisk jordbrukskoloni som dyrka kveite, bygg og vassmelonar. Namnet på busetnaden vart endra til Ramat Gan i 1923. Busetnaden var ein moshav fram til 1933, men han fekk status som lokal kommune alt i 1926. På denne tida hadde han 450 innbyggjarar. I 1940-åra vart ei slagmark i språkkrigen til landet: Ei jiddiskspråkleg prentepresse i Ramat Gan vart sprengd av hebraiske språkekstremistar.

I løpet av åra har økonomien endra seg frå jordbruk til handel og industri. I 1946 var folketalet vokse til 12&nbsp;000. I 1950 fekk Ramat Gan bystatus. I 1955 var folketalet på 55&nbsp;000. Den førte borgarmeisteren var Abraham Krinizi, som hadde denne stillinga i 43 år. I 1961 vart kommuneområdet utvida austover, og omfatta området som i dag inkluderer Sheba medisinsentral i Tel Hashomer og Bar Ilan universitet. I 1968 vart den største diamantbørsen opna i Ramat Gan. 

## Geografi og klima
Ramat Gan ligg i Gush Dan storbyområde aust for Tel Aviv. Han grensar i nord til Yarkonelva og i aust til Bnei Brak. Giv'atayim ligg i sørvest.

Ramat Gan får kring 500 mm nedbør i året og ligg 80 meter over havet. Han er bygd på ein kalksteinsås. Ramat Gan omfattar Nasjonalparken som dekkjer kring 1&nbsp;900 mål, og Davidparken i bydelen Merom Naveh. 

## Idrett

Maccabiah-spela vert halde i Ramat Gan kvart fjerde år. Ramat Gan stadion er nasjonalstadionet til Israel med plass til 41&nbsp;583 innbyggjarar. Dette er det største stadionet i landet. Hakoah Amidar Ramat Gan og Hapoel Ramat Gan, som begge spelar på Winter stadion, er dei største fotballklubbane i landet, og har begge vunne meisterskap tidlegare. I basketball spelar Ironi Ramat Gan i den øvste divisjonen.

## Venskapsbyar
Ramat Gan er venskapsby med:  

## Kjelder

**Denne artikkelen bygger på «[[:en:Ramat Gan|Ramat Gan]]» frå ,  den 5. september 2015.*  
 

## Bakgrunnsstoff
*  Offisiell nettside
Azor

**Azor** (hebraisk skrift אָזוֹר), òg kalla *Azur*, er ein liten by (lokal kommune) i Tel Aviv distrikt i Israel, langs den gamle vegen mellom Jaffa og Jerusalem, søraust for Tel Aviv. Han vart grunnlagd i 1948 og fekk lokal kommunestatus i 1951. Han vart kalla opp etter den antikke byen Azur, som var bevart i namnet til den arabiske landsbyen Yazur.
I 2012 hadde han eit folketal på 11&nbsp;701 og dekte kring 2,4 km².

## Kjelder

**Denne artikkelen bygger på «[[:en:Azor|Azor]]» frå ,  den 5. september 2015.* 
*** oppgav desse kjeldene:*
Kfar Shmaryahu

**Kfar Shmaryahu**  (hebraisk skrift כְּפַר שְׁמֵרְיָהוּ) er ein lokal kommune i Israel, i Tel Aviv distrikt. Kommunen vart grunnlagd i 1937, under den femte Aliyah til Israel. Landsbyen er kalla opp etter Shmaryahu Levin (1867-1935), ein russiskfødd, palestinsk-jødisk sionistleiar. 

Kfar Shmaryahu var opphavleg ein jordbrukbskommune, fram til han vart ein velståande forstad til Tel Aviv. 

## Kjelder

**Denne artikkelen bygger på «[[:en:Kfar Shmaryahu|Kfar Shmaryahu]]» frå ,  den 5. september 2015.* 
*** oppgav desse kjeldene:*



## Bakgrunnsstoff
*Offisiell nettstad of Kfar Shmaryahu
Ramat HaSharon

**Ramat HaSharon** (hebraisk skrift רָמַת הַשָּׁרוֹן, tyder Sharonhøgda) er ein by på kyststripa i Israel, sør for Sharonområdet. Han grensar til Tel Aviv i sør, Hod HaSharon i aust og Herzliya og kibbutz Glil Yam i nord. Han er ein del av Tel Aviv distrikt og Gush Dan storbyområde. I 2009 hadde byen 40&nbsp;600 innbyggjarar.

## Historie

Ramat HaSharon, som opphavleg heitte *Ir Shalom*, var ein moshava grunnlagd i 1923  (hebraisk skrift עִיר שָׁלוֹם, tyder Fredsbyen) av immigrantar frå Polen. Han vart bygd på 2&nbsp;000 mål med land som vart kjøpt for 5 egyptiske pund per mål. I folketeljinga i 1931 hadde landsbyen eit folketal på 312. 

I 1932 vart busetnaden kalla Kfar Ramat HaSharon (Sharonlandsbyhøgdene). I 1950 var folketalet opp til 900. Rask folkevekst i 1960- og 1970-åra førte til at det vart bygd mange nye vegar, skular og parkar. Fleire bydelar utvikla seg i 1970-åra, mellom anna Morasha i sør og ein med mange militærpersonell i aust. Ramat HaSharon vart ein populær stad å bu i 1980-åra, med mange hagar og vide bulevardar, særleg familiar får øvre middelklasse.

Ramat HaSharon fekk bystatus i 2002. 

## Venskapsbyar
Ramat HaSharon er venskapsby med: 
* **[[Tallahassee]]** i Florida i USA 
* **[[Georgsmarienhütte]]** i Tyskland
* **[[Dunquerqe]]** i Frankrike
* **[[Saint-Maur-des-Fossés]]** i Frankrike  

## Kjelder

**Denne artikkelen bygger på «[[:en:Ramat HaSharon|Ramat HaSharon]]» frå ,  den 5. september 2015.*  
 

## Bakgrunnsstoff
*Ramat HaSharon kommune
Yorkshirepudding

**Yorkshirepudding** er ein engelsk matrett laga av ei røre av egg, mjøl og mjølk. Puddingen blir som regel bakt i omn og hever seg slik at han blir høg på sidene med eit søkk i midten. Eit «offisielt» høgdemål fastsett av britiske Royal Society of Chemists seier at ein ekte yorkshirepudding skal vera 10 cm høg.

Retten er knytt til Yorkshire gjennom namnet, men blir servert i heile England. Han er knytt til den tradisjonelle søndagsmiddagen (Sunday roast), og kan typisk serverast til roastbiff eller lammesteik.  Han kan også serverast åleine med sjy eller lauksaus til, eller som ein søt dessert.

Yorkshirepudding er først nemnd i kokeboka *The [[Art of Cookery]] made Plain and Easy* frå 1747 av Hannah Glasse. Retten er ein variant av «Dripping Pudding», ein liknande rett som blei sett under ei steik for å samla opp sjyet som draup ned medan ho steikte. 

## Kjelder


**Denne artikkelen bygger på «[[:en:Yorkshire pudding|Yorkshire pudding]]» frå ,  den 5. september 2015.*  
 
## Bakgrunnsstoff
*Yorkshirepudding. Oppskrift ved NRK.no
Nobuyuki Kojima

**Nobuyuki Kojima** () er ein tidlegare japansk fotballspelar.

## Statistikk

## Kjelder
*National Football Teams
*Japan National Football Team Database
*
Konrad Hauge

**Konrad Flørenæs Hauge** () var ein norsk friidrettsutøvar og politimann frå Eide i Aust-Agder, son til ein gardbrukar og snikkar. Han tevla i hekkeløp og sprintøvingane. Hauge, som etter tur tevla for idrettslaga Lillesand Idrettslag, Norrøna IL, Torodd IF og Oslo Politis IL, vann i alt 14 gullmedaljar i norske meisterskap i tida 1927-37, åtte på langhekken og seks på korthekken.

## Karriere
### Aktiv
Hauge var i ein tiårsperiode frå 1927 den dominerande utøvaren i hekkeøvingane i Noreg, einast Holger Albrechtsen var i stand til å tukte han på særleg 110 m hekk, men òg på langhekken. 

Med unnatak for 1928, då han ikkje deltok, vart Hauge i åra 1927-33 dobbeltmeister i NM på 110 meter hekk og 400 meter hekk. Både i 1931 og 1932 vart han tildelt kongepokalen for sine NM-prestasjonar, i 1931 fekk han elles i tillegg to bronsemedaljar på 200 og 400 m.

Under NM 1932 forbetra han den norske rekorden på 110 m hekk for tredje og siste gong, til 14,8 sekundar, hans raskaste løp på distansen nokon gong. Hauge sette ikkje mindre enn åtte norske rekordar på 400 m hekk, sist til si beste tid på 54,5 sekundar, oppnådd under NM i friidrett 1933.

### Medaljar i norske meisterskap
*1927: Gullmedaljar på 110 m hekk - 15,8 og på 400 m hekk - 57,7
*1929: Gullmedaljar på 110 m hekk - 15,0 og på 400 m hekk - 57,0
*1930: Gullmedaljar på 110 m hekk - 15,2 og på 400 m hekk - 55,3
*1931: Gullmedaljar på 110 m hekk - 15,2 og på 400 m hekk - 54,8, samt bronsemedaljar på 200 m - 23,0 og 400 m - 50,0
*1932: Gullmedaljar på 110 m hekk - 14,8 og på 400 m hekk - 54,7
*1933: Gullmedaljar på 110 m hekk - 15,1 og på 400 m hekk - 54,5
*1934: Bronsemedalje på 400 m hekk - 55,2
*1935: Sølvmedalje på 400 m hekk - 55,6
*1936: Gullmedalje på 400 m hekk - 55,9
*1937: Gullmedalje på 400 m hekk - 56,3 og sølvmedalje på 110 m hekk - 15,4

## Kjelder
*Magnus Breili: *Sport i navn & tall*. 1971
*friidrett.no
Shinji Ono

**** () er ein japansk fotballspelar.

## Statistikk

## Kjelder
*National Football Teams
*Japan National Football Team Database
*
Tormod Lislerud

**Tormod Lislerud** () er ein tidlegare friidrettsutøvar frå Degernes som vann ni norske meisterskap i diskoskasting i tida 1965-74. I 1971 sette han norsk rekord med 59,98 meter. Han var medlem av Freidig og seinare Ski Idrettslag.

## Aktiv
Gjennom tolv sesongar, 1963-74, tok Lislerud tolv medaljar i diskokasting. Han enda opp med ni gullmedaljar, ein sølvmedalje og to bronsemedaljar.

I 1968 flytta han den personlege rekorden til 55,36 m, hans fyrste kast over 55 m. Under eit stemne i Malmö sommaren 1970 kasta han fire gongar over den norske rekorden til Harald Lorentzen på 56,78 m, med høvesvis 56,94 – 57,18 – 57,42 og 56,96 m. Det vart likevel ikkje norsk rekord på Lislerud, ettersom Iver Hole i same stemnet til slutt slo til med heile 59,54 m. Seinare i 1970 forbetra Lislerud den personlege rekorden til 58,02 m.

Den 4. september 1971 sette Lislerud sin einaste norske rekord då han oppnådde 59,98 m heime på Ski. Denne rekorden vart ståande til Knut Hjeltnes i 1975 vart fyrste nordmann med eit diskoskast over 60 m. Då hadde Lislerud lagt opp.

### Medaljar i norske meisterskap
*1963: Bronsemedalje i diskokasting – 48,67 m
*1964: Sølvmedalje i diskokasting – 49,06 m, bakom Stein Haugen (54,05 m)
*1965: Gullmedalje i diskoskasting – 52,72 m, framom Ragnar Skautvedt (51,90 m)
*1966: Gullmedalje i diskoskasting – 51,04 m, framom Stein Haugen (51,00 m)
*1967: Bronsemedalje i diskokasting – 50,08 m
*1968: Gullmedalje i diskoskasting – 51,68 m, framom Stein Haugen (50,54 m)
*1969: Gullmedalje i diskoskasting – 52,28 m, framom Harald Lorentzen (51,22 m)
*1970: Gullmedalje i diskoskasting – 53,56 m, framom Harald Lorentzen (52,62 m)
*1971: Gullmedalje i diskoskasting – 56,36 m, framom Harald Lorentzen (52,56 m)
*1972: Gullmedalje i diskoskasting – 57,02 m, framom Iver Hole (55,52 m)
*1973: Gullmedalje i diskoskasting – 58,40 m, framom Iver Hole (54,78 m)
*1974: Gullmedalje i diskoskasting – 56,18 m, framom Knut Hjeltnes (55,70 m)

## Kjelder
*Magnus Breili: *Sport i navn & tall*. 1971
*friidrett.no
Makoto Hasebe

**Makoto Hasebe** () er ein japansk fotballspelar som spelar på Eintracht Frankfurt.

## Statistikk

## Kjelder
*National-Football-Teams
*Japan National Football Team Database
*
Trolltunga

**Trolltunga** er ein steinformasjon som står rett ut frå fjellet i ei høgd på om lag 700 meter over Ringedalsvatnet, eller  1100 m over havet. Trolltunga ligg i Tyssedal i Ullensvang kommune i Vestland fylke.
Shusaku Nishikawa

**** () er ein japansk fotballspelar.

## Statistikk

## Kjelder
* National Football Teams
* Japan National Football Team Database
*
Kjell Hovik

**Kjell Hovik** () er ein norsk tidlegare friidrettsutøvar frå Trondheim som tevla i stavhopp. Han var bestemann i øvinga i Noreg i perioden 1959-64, då han vann seks rake NM-gull og forbetra den norske rekorden 12 gongar.

### Aktiv
Hovik, som var medlem av SK Freidig, tok NM-medaljar i stavhopp i ni år på rad. Etter to sølvmedaljar og ein bronsemedalje opna han i 1959 ei sigersrekke som varte til han la opp i 1964. Den 12. juli 1960 forbetra han på Bislett stadion den tolv år gamle norske stavrekorden tilhøyrande Erling Kaas med ein centimeter til 4,32 m. Gjennom fem veker i juni/juli 1961 forbetra han noregsrekorden fire gongar, til 4,35 – 4,40 – 4,45 og sist 4,47 m. 3. juli 1962 svinga han seg over 4,50 m på Bislett, før han to månader seinare klarde 4,53 m heime i Trondheim. Rekordforbetringa heldt fram i juli, august og september månad 1963 med hopp på 4,55 – 4,60 (NM i Trondheim) – 4,62 og 4,65 m. Sin tolvte og siste rekord sette Hovik 3. juli 1964 i Trondheim då han tok seg over 4,70 m. Denne rekorden stod til Reidar Aarskog i 1973 flytta den til 4,81 m.

Hovik representerte Noreg i 30 landskampar.

### Medaljar i norske meisterskap
*1956 i Stavanger:  Sølvmedalje i stavhopp – 3,70 m, bak Hermund Høgheim
*1957 i Bergen: Sølvmedalje i stavhopp – 4,00 m, bak Hermund Høgheim
*1958 i Trondheim: Bronsemedalje i stavhopp – 3,80 m
*1959 på Hamar: Gullmedalje i stavhopp – 4,15 m, framom Hermund Høgheim
*1960 i Sarpsborg: Gullmedalje i stavhopp – 4,10 m, framom Hermund Høgheim
*1961 i Bergen:  Gullmedalje i stavhopp – 4,35 m, framom Reidulv Førde
*1962 i Drammen: Gullmedalje i stavhopp – 4,35 m, framom Reidulv Førde
*1963 i Trondheim: Gullmedalje i stavhopp – 4,60 m, framom Reidulv Førde
*1964 i Gjøvik: Gullmedalje i stavhopp – 4,60 m, framom Reidulv Førde

## Kjelder
*Magnus Breili: *Sport i navn & tall*. 1971
*friidrett.no
Ringane til Neptun

**Ringane til Neptun** er eit system av planetariske ringar kring Neptun. 

Prov for uheile ringbogar kom fyrst fram på midten av 1980-talet då stjerneskyggingar av Neptun synte fram eit ekstra glimt rett før eller etter planeten skyggja for stjerna. Bilete frå Voyager 2 i 1989 viste at Neptun hadde fleire veike ringar. 

## Kjelder
* ''Neptune: Rings'' - NASA Solar System Exploration

## Bakgrunnsstoff
* Talverdiar for ringane  ved *Rings Node*-systemet til NASA
Hiroki Sakai

**Hiroki Sakai** () er ein japansk fotballspelar.

## Statistikk

## Kjelder
*National Football Teams
*Japan National Football Team Database
*
Cathedral Basilica of St. Louis

**Cathedral Basilica of Saint Louis** er ein romersk-katolsk katedral i St. Louis i delstaten Missouri i USA. Kyrkja, som har plass til 7&nbsp;500 menneske og vart teken i bruk i 1914, er soknekyrkje for erkebispedømmet St. Louis. Ho er opptil 69 meter høg.

Katedralen vart bygt for å erstatte den tidlegare St. Louis-katedralen som låg ved Mississippi-elva, og hadde vorte for liten. Byggjearbeidet tok til i mai 1907 og kyrkja vart teken i bruk til gudstenester 18. oktober 1914, men fyrst i juni 1926 vart kyrkja vigsla.

Kyrkja er kjend for sine mange og omfattande mosaikkar på ikring 7&nbsp;700 kvardatmeter, gravkrypter og ein utandørs-skulptur som vil fremje rettferd og fred mellom rasane.

## Kjelder

**Denne artikkelen bygger på «[[:en:Cathedral Basilica of Saint Louis|Cathedral Basilica of Saint Louis]]» frå ,  den 6. september 2015.*
Dimona

**Dimona** (hebraisk skrift דִּימוֹנָה) er ein by i Negevørkenen i Israel, 36&nbsp;km sør for Beersheba og 35&nbsp;km vest for Daudehavet oppom Aravadalen i Det sørlege distriktet. I 2007 hadde han 33&nbsp;600 innbyggjarar.

## Etymologi

Bynamnet kjem frå ein bibelsk by, nemnt i Josva 15:21-22.

## Historie

Dimona var ein av utviklingsbyane grunnlagd i 1950-åra under den første statsministeren i Israel, David Ben-Gurion. Dimona vart først påtenkt i 1953 og busett i 1955, hovudsakleg av nordafrikanske immigrantar, som òg bygde husa i byen. 

Då det israelske kjerneforskingsprogrammet starta seinare på tiåret, vart ein stad i nærleiken i byen valt for Negev kjerneforskingsanlegg fordi han låg relativt isolert til i ørkenen og hadde tilgjengelege bustader. 

Trass i ein gradvis auke i 1980-åra, brja folketalet først å vokse då russiske immigrantar kom til landet i 1990-åra. I dag er Dimona den tredje største byen i Negev, med eit folketal på 33&nbsp;900. På grunn av ein venta folkeauke i Negev, er det venta at folketalet vil tredoble seg innan 2025.

## Geografi og klima
Dimona ligg i ei høgd på kring 550-600 meter over havet. Han ligg i Negevørkenen og har derfor ørkenklima med låg luftfukt det meste året og lite nedbør. Somrane er steikande med ein normal maksimumstemperatur i august på kring 33 ºC, den varmaste månaden i året. Årsmiddelnedbøren er kring 100 mm, og det meste av nedbøren kjem om vinteren.

## Venskapsbyar
Dimona er venskapsby med: 
* Andernach i Rheinland-Pfalz i Tyskland (1975)

## Kjelder

**Denne artikkelen bygger på «[[:en:Dimona|Dimona]]» frå ,  den 6. september 2015.* 
*** oppgav desse kjeldene:*
Kiryat Gat

**Kiryat Gat** (hebraisk skrift קִרְיַת גַּת) er ein by i Det sørlege distriktet i Israel. Han ligg 56&nbsp;km sør for Tel Aviv, 43&nbsp;km nord for Beersheba og 68&nbsp;km frå Jerusalem. Mot slutten av 2012 hadde byen 48&nbsp;275 innbyggjarar.

## Etymologi

Kiryat Gat er kalla opp etter Gath, ein av dei fem store byane til filistrane. På hebraisk tyder *gat* «vinpresse». I 1950-åra fann arkeologar ruinane på ei høgd i nærleiken, som vart feilaktig rekna som den filistinske byen Gath. I seinare år har kome med fleire forslag til kvar plasseringa av den gamle byen var. Somme trur han kan ha lege 13 km nordaust ved Tel es-Safi, men det mest aksepterte synet i dag er at den bibelske Gath låg der Ramla no ligg, basert på jødiske segner frå mellomalderen skrive ned av Ishtori Haparchi. Gath var heimbyen til den bibelske kjempa Goliat.

## Historie
Kiryat Gat vart grunnlagd i 1955 som ein utviklingsby av 18 familiar frå Marokko. Han ligg på landområde som tidlegare høyrte til landsbyen Iraq al-Manshiyya, som vart avfolka i 1948. Folketalet steig frå 4&nbsp;400 innbyggjarar i 1958 til 17&nbsp;000 i 1969, hovudsakleg jødiske immigrantar frå Nord-Afrika. Økonomien var først basert på handsaming av jordbruksprodukt frå Lachish-området, som bomull og ull. I desember 1972 fekk Kiryat Gat bystatus.

I 1990-åra kom det ein masseimmigrasjon av sovjetiske jødar til Israel, og folketalet i byen auka til 42&nbsp;500 i 1995. Utviklinga av Rabin industriområde aust i byen og opninga av hovudveg 6, har gjort godt for økonomien i byen. 

## Venskapsbyar
Kiryat Gat er venskapsby med: 
* Buffalo i USA
* Kruševac i Serbia (1990)
* Chicago i USA (2002)

## Kjelder


**Denne artikkelen bygger på «[[:en:Kiryat Gat|Kiryat Gat]]» frå ,  den 6. september 2015.* 
*** oppgav desse kjeldene:*
*


## Bakgrunnsstoff

* Offisiell nettstad
Kiryat Malakhi

**Kiryat Malakhi** (hebraisk skrift קִרְיַת מַלְאָכִי, òg **Qiryat Malakhi** eller **Kiryat Malachi**) er ein by i Det sørlege distriktet i Israel, 17&nbsp;km frå Ashkelon. I følgje Israelsk statistisk sentralbyrå (CBS) hadde han i 2009 20&nbsp;600 innbyggjarar.

## Historie

Kiryat Malakhi vart grunnlagd i 1951 som ein *[[Ma'abarot|ma'abara]]*, eller teltby, for husa dei store massane av jødiske immigrantar som kom dei første åra etter Israel vart oppretta. Mange av dei kom frå arabiske land. Namnet vart valt for å ære det jødiske samfunnet i Los Angeles, som bidrog til finansieringa av leiren. Han vart grunnlagd på landområde som høyrte til den avfolka palestinske landsbyen Qastina.

Kiryat Malakhi vart seinare ein av fleire utviklingsbyar i Negev.

Moshe Katsav, som seinare vart den åttande presidenten i Israel, vart valt til borgarmeister i 1969, berre 24 år gammal. Den yngre broren Lior Katsav, var òg borgarmeister i Kiryat Malakhi.

Den 15. november 2012 tok rakettåtak frå militante i Gaza livet av tre jødiske innbyggjarar. 

### Venskapsbyar
Kiryat Malakhi er venskapsby med: 
*  **[[Piatra Neamț]]** i Romania
*  **[[Rueil-Malmaison]]** i Frankrike

## Kjelder

**Denne artikkelen bygger på «[[:en:Kiryat Malakhi|Kiryat Malakhi]]» frå ,  den 6. september 2015.* 
*** oppgav desse kjeldene:*
* 


## Bakgrunnsstoff
*
Netivot

**Netivot** (hebraisk skrift נְתִיבוֹת, «*stiar*») er ein by i Det sørlege distriktet i Israel mellom Beersheba og Gaza. Mot slutten av 2009 hadde Netivot eit folketal på 26&nbsp;700.

## Historie

Netivot vart grunnlagd i 1956 som ein utviklingsby i Negev. Dei første innbyggjarane var immigrantar frå Marokko og Tunisia. I 1990-åra kom det fleire immigrantar til frå Russland og Etiopia. I mange år sleit Netivot med høg arbeidsløyse. Sidan 2008 har Netivot vore mål for åtak frå Gaza med Grad-rakettar. I 2012 eksploderte ein rakett nær ein skule i byen.

Eit stort landemerke er grava til Baba Sali, ein marokkanskfødd kabbalist som er gravlagd der.

## Kjelder

**Denne artikkelen bygger på «[[:en:Netivot|Netivot]]» frå ,  den 7. september 2015.* 
*** oppgav desse kjeldene:*

## Bakgrunnsstoff
* Heimeside
Ofakim

**Ofakim** (hebraisk skrift אֳפָקִים, tyder «Horisontar») er ein by i Det sørlege distriktet i Israel, 20&nbsp;kilometer vest for Beersheba. Han vart grunnlagd som ein utviklingsby den 19. april 1955. I 2012 hadde Ofakim 24&nbsp;634 innbyggjarar. 

## Historie

Ofakim vart grunnlagd som eit regionssenter for landsbyane i området. Dei første innbyggjarane var jødiske immigrantar frå Nord-Afrika og India.

## Kjelder

## Bakgrunnsstoff

*
Rahat

**Rahat** (arabisk رهط, hebraisk skrift רַהַט) er ein hovudsakleg beduinsk by i Det sørlege distriktet i Israel. I følgje Israelsk statistisk sentralbyrå (CBS) hadde han i desember 2011 eit folketal på 54&nbsp;882 Han er dermed den største beduin-busetnaden i verda, og den einaste i Israel som har bystatus.

Han er ein av sju beduin-busetnader i Negevørkenen med godkjende planar og utvikla infrastruktur, i lag med Hura, Tel as-Sabi (Tel Sheva), Ar'arat an-Naqab (Ar'ara BaNegev), Lakiya, Kuseife (Kseife) og Shaqib al-Salam (Segev Shalom).

Byen har i alt 33 bydelar. Alle utan om ein bydel består av heilt fråskilde beduin-klanar. Mellom kvar bydel er det ein wadi. Byen har òg ein marknad, offentlege og kommersielle tenester, parkar og offentlege område og fleire moskéar.

## Historie

Regionen kring byen er formelt eigd av Al-Tayaha-stamma (Al-Hezeel-klanen) og fram til 1972 vart byen kalla **Al-Hezeel** (arabisk الهزيل) før han endra namn.

I 1972 vart Rahat rekna som ein ny busetnad for beduinar som budde i området utan permanent bustad. Fram til 1980 var Rahat ein del av Bnei Shimon regionale kommune og frå då og fram til 1994 var han ein lokal kommune. I 1994 vart han den første beduinbyen i Israel som fekk bystatus. 

## Galleri

Fil:Rahat Comm.jpg|Eit av samfunnshusa i Rahat
Fil:Rahat private.jpg|Privathus i Rahat
Fil:Rahat view.jpg|Rahat
Fil:Rahat street.jpg|Gatene i Rahat
Fil:Rahat clinic.jpg|Eit legekontor i Rahat


## Kjelder

**Denne artikkelen bygger på «[[:en:Rahat|Rahat]]» frå ,  den 7. september 2015.* 
*** oppgav desse kjeldene:*


## Bakgrunnsstoff

*Biletgalleri
Sderot

**Sderot** (hebraisk skrift שְׂדֵרוֹת) er ein by vest i Negev i Det sørlege distriktet i Israel. I følgje Israelsk statistisk sentralbyrå (CBS) hadde han mot slutten av 2011 eit folketal på 24&nbsp;000. Byen har stadig vore eit mål for Qassam-rakettar frå Gazastripa sidan 2001.

Sderot ligg mindre enn 1&nbsp;km frå Gaza (det næraste punktet er 840 m). Rakettåtak mot byen har teke livet av 13 israelarar fram til 2008, skadd dusinvis og ført til millionar av dollar i skadar, i tillegg til å ha hatt stor innverknad på dagleglivet. Studiar har vist at flysirenene og eksplosjonar har ført til psykologiske traume hos enkelte innbyggjarar. Frå midten av juni 2007 til midten av februar 2008 vart det avfyrt 771 rakettar og 857 granatar mot Sderot og det vestlege Negev, i snitt 3-4 kvar dag.

## Historie
Sderot vart grunnlagd i 1951 som ein transittleir for kurdiske og persiske jødiske immigrantar, som budde i telt og skur under den jødiske utflyttinga frå muslimske land. I 1954 stod permanent bustadhus ferdige. Han vart bygd på landområdet som høyrte til den palestinsk-arabiske landsbyen Najd og ligg nokre få kilometer sør for ruinane av denne landsbyen. Den 13. mai 1948 vart Najd okkupert av Negev-brigaden som ein del av Operasjon Barak, og landsbybuarane vart drivne bort til Gaza. I 1956 fekk Sderot status som lokal kommune.

Sderot fekk eit symbolsk namn, etter dei mange avenyane med rekkjer av tre som vart planta i Negev, særleg mellom Beer Sheva og Gaza, for å motverke ørkenspreiing og gjere det tørre landskapet vakrare. Som mange stader i Negev har namnet Sderot eit grønt motiv som symboliserer mottoet «lage ørkenblomen», ein sentral del av sionistisk ideologi.

Sderot tok i mot store mengder immigrantar frå det tidlegare Sovjetunionen i 1990-åra, og folketalet dobla. I 1996 fekk han bystatus.

Folketalet har sidan falle etter familiar lei av bombetrugselen frå Gaza har flytta. I 2008 hadde folketalet falle 10-15%. Mange av familiane som var att var dei som ikkje hadde råd til å flytte, eller ikkje klarte å selje heimane sine.

## Venskapsbyar
Sderot er venskapsby med:
* Antony i Frankrike
* Zehlendorf i Berlin i Tyskland

## Kjelder

**Denne artikkelen bygger på «[[:en:Sderot|Sderot]]» frå ,  den 7. september 2015.*  


## Bakgrunnsstoff
* Sderot Media Sentral 
* Humanitære hjelpeorganisasjonar i Sderot
Frederiks gate

**Frederiks gate** er ei av sentrumsgatene i Oslo. Gata går frå St. Olavs gate til Henrik Ibsens gate, og inngår i det vegsystemet ikring sentrumsområdet som vert kalla Ring 1.

På austsida av gata ligg mellom anna Kulturhistorisk museum (Oldsaksamlingen) og området til den gamle delen av Universitetet i Oslo, og på vestsida ligg Slottsparken med Nisseberget og Abelhaugen. Gata kryssar Karl Johans gate ved oppkøyringa til Slottet.

Gata vart namnsett i 1852 og har namn etter kong Frederik VI. Det var under han at Universitetet i Oslo vart skipa i 1811. Universitetet heitte då Det Kgl. Frederiks Universitet (latin: Universitas Regia Fredericiana).
Hura

**Hura** eller **Houra** (hebraisk skrift חוּרָה, חוּרָא, arabisk حورة) er ein beduin-landsby i Det sørlege distriktet i Israel. Han ligg nær Beersheba og ved sidan av byen Meitar. Landsbyen vart grunnlagd i 1989 som ein del av ei løysing staten tilbaud Negev-beduinane, og han fekk status som lokal kommune i 1996. 

Hura er ein av sju beduinske kommunar i Negevørkenen med godkjende planar og utvikla infrastruktur. Dei seks andre er Ar'arat an-Naqab (Ar'ara BaNegev), Lakiya, Shaqib al-Salam (Segev Shalom), Kuseife (Kseife), Tel as-Sabi (Tel-Sheva) og byen Rahat, som er den største av dei.

Dei to fremste beduinfamiliane som bur i Hura er Abu Alkian og Al-Atawneh. I følgje Israelsk statistisk sentralbyrå (CBS) var folketalet i Hura 17&nbsp;500 i desember 2010.

## Historie

Før opprettinga av Israel, var Negev-beduinar eit delvis nomadisk samfunn som hadde vore gjennom ein prosess for å bli bufaste sidan osmansk styre i regionen. Dei fleste forskarane er samde i at beduinane kom til Negev kring 1800, men det er spor etter dei tidlegare òg.

Under Det britiske mandatet gav ikkje styresmaktene eit lovverk til å avgjere og bevare kven som eigde landområda. For å få orden på dette vart landpolitikken til Israel i stor grad tilpassa dei osmanske landreguleringane frå 1858 som det føregåande lovverket. Dermed nasjonaliserte Israel det meste av Negev ved hjelp av statlege landreguleringar frå 1969.

Israel heldt fram linja for å få fast bustad for Negev-beduinane, som dei osmanske styresmaktene tvinga på dei, og det omfatta først regulering og flytting. I 1950-åra flytta Israel to tredjedelar av Negev-beduinane til eit område som var under krigsrett. 

Det neste steget var å opprette sju kommunar spesielt for beduinane med betre levevilkår, skikkeleg infrastruktur og og gode offentelge tenester innan helse og utdanning. Men ikkje alle beduinane gjekk med på å flytte frå telta sine til leilegheitene og husa som staten hadde laga for dei. Kring 60% av beduinane i Israel bur i planlagde landsbyar som Ar'arat an-Naqab, medan resten bur i ulovlege heimar spredd over heile Nord-Negev.

## Galleri

Fil:Hura's downtown.jpg|Sentrum av Hura, 2012
Fil:Hura private.jpg|Privathus i Hura, 2012
Fil:Hura school1.jpg|Ein av skulane i Hura, 2012
Fil:Hura clinic.jpg|Legekontor i Hura, 2012


## Sjå òg
* Arabiske stader i Israel

## Kjelder
Lakiya

**Lakiya** eller **Laqye** (hebraisk skrift לָקִיָּה) er ein beduinsk by (lokal kommune) i Det sørlege distriktet i Israel.

## Historie
Lakiya vart grunnlagd i 1982 som ein del av eit statleg prosjekt for å få faste bustader til beduinane. Han er ein av sju beduinske kommunar i Negevørkenen med godkjende planar og utvikla infrastrukturDei seks andre er Hura, Tel as-Sabi (Tel Sheva), Ar'arat an-Naqab (Ar'ara BaNegev), Shaqib al-Salam (Segev Shalom), Kuseife (Kseife) og byen Rahat, den største av dei.

I følgje Israelsk statistisk sentralbyrå (CBS) var folketalet i Lakiya på 9&nbsp;943 i desember 2010.

Det bur fleire beduinklanar i Lakiya: al-Sana - den største av dei -Al-Assad, Abu Ammar og Abu Maharab. 

## Sjå òg
* Arabiske stader i Israel

## Kjelder

**Denne artikkelen bygger på «[[:en:Lakiya|Lakiya]]» frå ,  den 7. september 2015.* 
*** oppgav desse kjeldene:*
Lehavim

**Lehavim** (hebraisk skrift לְהָבִים) er ein by i Det sørlege distriktet i Israel, nord i Negevørkenen. Han vart grunnlagd i 1983, og ligg 15 km nord for Beersheba. I 2010 var folketalet 5&nbsp;800. 

## Historie

Lehavim vart opphavleg kalla «Givat Lahav» og er ein av tre drabantbyar kring Beersheba i tillegg til Omer og Meitar. Dei fleste innbyggjarane pendlar til arbeid i Beersheba. Lehavim er eit øvre middelklassesamfunn med einebustader omgjeve av palmetre og hagar. Byen har eit bibliotek, klubb i landlege omgjevander, barnehagar, ein skule, to synagoger og eit handlesenter. Lehavim fekk kommunestatus i 1988. I følgje CBS er Lehavim ein av dei mest velståande kommunane i Israel.

## Kjelder

**Denne artikkelen bygger på «[[:en:Lehavim|Lehavim]]» frå ,  den 7. september 2015.* 
*** oppgav desse kjeldene:*



## Bakgrunnsstoff
*Offisiell nettstad
Meitar

**Meitar** (hebraisk skrift מֵיתָר) er ein liten lokal kommune nordaust for Beersheba i Det sørlege distriktet i Israel. Byen ligg ved hovudveg 60 like sør for Den grøne linja og sør for Hebron-fjellet, langs Yatirskogen. Meitar vart grunnlagd i 1984.

I følgje Israelsk statistisk sentralbyrå er folketalet i Meitar 6&nbsp;200 (2009). Kommunen er ein av dei mest velståande i landet.

## Kjelder

**Denne artikkelen bygger på «[[:en:Meitar|Meitar]]» frå ,  den 7. september 2015.*
Mitzpe Ramon

**Mitzpe Ramon** (hebraisk skrift מִצְפֵּה רָמוֹן, tyder Ramonutsikta) er ein by i Negevørkenen i Det sørlege distriktet i Israel. Namnet Ramon kjem frå det arabisk «Ruman» som tyder romarar. Han ligg langs nordkanten av ei høgd på 860&nbsp;meter over havet, ovanom eit stor dalbotn kalla Ramonkrateret. I 2009 hadde Mitzpe Ramon eit folketal på 4&nbsp;789.

## Historie
Mitzpe Ramon vart grunnlagd i 1951 som ein arbeidarleir for arbeidarane som bygde vegen til Eilat. Dei første permanente innbyggjarane var immigrantar frå Nord-Afrika og Romania, som slo seg ned der i 1960-åra, og han vart den sørlegaste utviklingsbyen i Negev.  

## Geologi og klima
Ramonkrateret, kjend som ein *[[makhtesh]],* er 38&nbsp;km langt, 6&nbsp;km breitt og 450 meter djupt. Mitzpe Ramon har varme, tørre somrar og kalde vintrar. Det er moderat til kraftig vind året rundt på grunn av plasseringa på kraterkatanten, noko som gjer at Mitzpe Ramon kjennes svalare ut enn han er. Det kan kome snø med nokre få års mellomrom. 





## Kjelder

**Denne artikkelen bygger på «[[:en:Mitzpe Ramon|Mitzpe Ramon]]» frå ,  den 7. september 2015.*  

## Bakgrunnsstoff

* Offisiell nettstad (hebraisk)
Omer i Israel

**Omer** (hebraisk skrift עֹמֶר) er ein finare by i Det sørlege distriktet i Israel, nær Beersheba. Han ligg langs hovudveg 60, mellom Beersheba og Shoket-krysset.

I 2010 hadde byen i følgje Israelsk statistisk sentralbyrå (CBS) 6&nbsp;593 innbyggjarar.

## Historie

Omer, som opphavleg vart kalla Hevrona, vart grunnlagd som ein kibbutz i 1949. Dei tidlegare innbyggjarane var demobiliserte Palmach-soldatar. I 1951 vart han ein felleslandsby kalla Eilata. I 1953 vart han grunnlagd på ny som ein felles moshav av immigrantar frå Ungarn og Romania og han fekk namnet Omer. Namnet er basert på eit vers frå boka Tredje Mosebok.

I 1957 flytta innbyggjarane i nærleiken av ma'abarot til Omer. I 1962 fekk han namnet Tomer og vart ein bydel under Beersheba. Sidan 1974 har han igjen vore ein sjølvstendig by og ein forstad til Beersheba.

Pini Badash har vore borgarmeister sidan 1990.

## Kjelder

**Denne artikkelen bygger på «[[:en:Omer, Israel|Omer, Israel]]» frå ,  den 7. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Yeruham

**Yeruham** (hebraisk skrift יְרוּחָם, יְרוֹחַם, *Yeroham*) er ein by (lokal kommune) i Det sørlege distriktet i Israel. Han ligg i Negevørkenen og hadde eit folketal på 9&nbsp;400 i 2006. Han er kalla opp etter den bibelske Jeroham. 

I mange år sleit Yeruhamn økonomisk og folk hadde eit dårleg syn på staden, men kommuneleiinga klarte å betre levevilkåra etter kvart.

## Historie

### Antikken
Yeruham er staden der Tel Rahma låg, datert attende til 900-talet fvt. I utkanten av Yeruham ligg ein eldgammal brunn, Be'er Rahma (באר רחמה). Somme arkeologar har identifisert brunnen som den der den bibelske Hagar henta vatn til sonen sin Ishmael.

### Moderne tid
Den moderne Yeruham vart grunnlagd den 9. januar 1951 som **Kfar Yeruham** (hebraisk skrift כְּפַר יְרֻחָם). Han var ein av dei første utviklingsbyane i Israel, og grunnlagd for å busetje grenseområda i tida då staten enno var ung. Han ligg nærr Makhtesh Gadol, eit område ein den tida trudde var rikt på naturressursar.

Dei første immigrantane kom frå Romania, og mange av dei var overlevande etter Holocaust, etterfølgd av immigrantar frå Nord-Afrika, Persia, India og andre stader. I 1961 var folketalet 1&nbsp;574. Namnet vart endra til Yeruham i 1962. Yeruham vart opphavleg grunnlagd langs Petroleumsvegen i Negev (i dag 224 og 225) og vokse først under bygginga av hovudveg 25 og vegen mellom Beersheba og Mitzpe Ramon, som skapte ei ny vegrute til Eilat, slik at Petroleumsvegen ikkje lenger kom i bruk.

Sidan hausten 1990 har Yeruham teke i mot hundrevis av immigrantar frå det tidlegare Sovjetunionen, som i dag utgjer kring ein fjerdedel av innbyggjartalet. 

## Geografi

Yeruham ligg nord i Negev, 15&nbsp;km frå Dimona, 520 meter over havet.

## Kjelder

**Denne artikkelen bygger på «[[:en:Yeruham|Yeruham]]» frå ,  den 7. september 2015.* 
*** oppgav desse kjeldene:*


## Bakgrunnsstoff

*Offisiell nettstad 
*Atid BaMidbar